AFRIKAANSE OPSOMMING: Hierdie navorsingsverslag dokumenteer die uitkomste van 'n studie wat daarna streef om die potensiële bydrae van vroue tot konflik resolusie te ondersoek. Tot hierdie end word die Demokratiese Republiek van die Kongo as 'n gevalstudie gebruik. Die navorsings ontwerp is eksploratories en beskrywend en daar word ekstensief gebruik gemaak van beide primêre en sekondêre bronne van data. Deur aan te voer dat 'n gender perspektief op konflik die wyse waarop vroue verskillend geraak word deur konflik beklemtoon, volg dit logies hierop dat vroue toegelaat behoort te word om hul regmatig plek in te neem ten tyde van pogings tot konflik transformasie. Die toepassing van 'n gender perspektief dwing verder ook 'n hersiening van konflik resolusie en beskou konflik bestuur en transformasie as die gepaste maniere om oorlog tot 'n einde te bring. Dit bring mee dat daar 'n verskuiwing van klem plaasvind - vanaf 'n soeke na politieke oplossings na konflik voorkoming en vroeë/tydige waarskuwing as die mees effektiewe instrumente om geweldadige konflik en die ineenstorting van vredesprosesse te voorkom. In die soeke na die gepaste rol vir vroue in konflik bestuur, herondersoek die studie 'n aantal raamwerke vir die volledige en gelyke deelname van vroue in konflik bestuur op die internasionale, regionale en sub-regionale vlakke van analise. Hierdie raamwerke word dan toegepas op die situasie in the DRK, en praktiese riglyne word voorgehou. Hoewel die studie vind dat daar 'n duidelike gedefinieerde behoefte bestaan om die gender vooroordeel in die analisie en resolusie van konflik te openbaar, word dit ook aanvaar dat die patriargale aard van die DRK en die internasionale sisteem in die meeste gevalle ware vooruitgang in die daarstelling van 'n nie-patriargale, gelykregtige, vreedsame sosiale wêreldorde sal kniehalter.